האוניברסיטה הלאומית של אוסטרליה

האוניברסיטה הלאומית של אוסטרליה או האוניברסיטה הלאומית האוסטרלית (אנגלית: The Australian National University ר"ת: ANU) היא אוניברסיטת הוראה ומחקר ציבורית הנמצאת בבירת אוסטרליה, קנברה. האוניברסיטה נוסדה ב-1946 בחוק שחוקק בפרלמנט האוסטרלי.

האוניברסיטה מדורגת בעקביות בראש דירוגי האוניברסיטאות האוסטרליות, ובין האוניברסיטאות המובילות בעולם, ברבות ממערכות הדירוג הבינלאומיות, כמו הדירוג האקדמי של אוניברסיטת ג'יאו טונג שאנגחאי (מקום 76 בעולם לשנת 2019) והדירוג האקדמי של מוסף ההשכלה הגבוהה של הטיימס (מקום 54 בדירוג האקדמי העולמי לשנת 2022).

בראש האוניברסיטה עומדת מועצה בת 15 חברים. דייוויד צ'אלמרס משמש כמרצה בכיר לפילוסופיה וראש מרכז למחקר התודעה באוניברסיטה. לאוניברסיטה תוכנית אסטרטגית לשנים 2022-2019.

קשרים בינלאומיים 
האוניברסיטה נמנית עם ל"קבוצת השמונה", גוף המאגד את שמונה האוניברסיטאות הטובות באוסטרליה, שמטרתו לקדם את ההשכלה האקדמית ביבשת וחברה בארגון האוסטרלי אוניברסיטאות אוסטרליה  והיא שייכת לקבוצה הלא רשמית בעלת הכינוי "אוניברסיטאות לבנים אדומות". האוניברסיטה חברה במספר קבוצות ואיגודים נוספים; חברה בארגון edX, חברה בהתאגדות אוניברסיטאות האוקיינוס השקט ואיגוד האוניברסיטאות למחקר באסטרונומיה , חברה ב וחברה באיגוד מוסדות דרום מזרח אסיה להשכלה גבוהה  שהוא ארגון ללא כוונת רווח שנוסד בשנת 1956 בבנגקוק וחברה ברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים. האוניברסיטה חברה בארגון מקוון להשכלה גבוהה שבסיסו באוסטרליה ונקרא אוניברסיטאות פתוחות אוסטרליה  ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה. האוניברסיטה (בית הספר למחקר באסטרונומיה ובאסטרופיזיקה) שותפה מייסדת בקונסורציום הבינלאומי של מיזם טלסקופ מגלן הענק.

ארגון אקדמי 
האוניברסיטה מאורגנת אקדמית לשבעה קולג'ים עם עשרים ושבעה בתי ספר ושני מכוני מחקר.
 הקולג' לאמנויות ומדעי החברה
 הקולג' לאסיה והפסיפיק
 הקולג' לעסקים וכלכלה
 הקולג' להנדסה ומדעי המחשב
 הקולג' לרפואה ובריאות
 הקולג' למשפטים
 הקולג' למדעים

בוגרים וסגל ידועים 
בין בוגרי האוניברסיטה נכללים:
 קווין ראד - פוליטיקאי, ראש ממשלת אוסטרליה ה-26
 בוב הוק - ראש ממשלת אוסטרליה ה-23

הסגל המחקרי של האוניברסיטה כולל מספר זוכי פרס נובל:
 בריאן שמידט - זוכה פרס נובל לפיזיקה בשנת 2011
 פיטר דוהרטי - זוכה פרס נובל לפיזיולוגיה בשנת 1996
 רולף מ. צינקרנגל - זוכה פרס נובל לפיזיולוגיה בשנת 1996 (יחד עם פיטר דוהרטי)
 ג'ון הרסני - זוכה פרס נובל לכלכלה לשנת 1994
 ג'ון קריו אקלס - זוכה פרס נובל לפיזיולוגיה לשנת 1963
 הווארד וולטר פלורי - זוכה פרס נובל לפיזיולוגיה לשנת 1945

קישורים חיצוניים

אתרים רשמיים 
 אתר רשמי של האוניברסיטה (באנגלית)

אתרי מדיה ועיתונות 
 אתר האוניברסיטה ביוטיוב (באנגלית)
 אתר האוניברסיטה ברשת החברתית פייסבוק (באנגלית)
 אתר האוניברסיטה ברשת החברתית טוויטר (באנגלית)
 אתר האוניברסיטה ברשת החברתית לינקדאין (באנגלית)
 אתר האוניברסיטה באתר שיתוף התמונות אינסטגרם (באנגלית)
 אתר האוניברסיטה באתר שיתוף התמונות פליקר (באנגלית

הערות שוליים

אוסטרליה: אוניברסיטאות ומכללות
קנברה: מבנים
הברית הבין-לאומית לאוניברסיטאות מחקר
התאגדות אוניברסיטאות האוקיינוס השקט
אוניברסיטאות חברות בחברה אסטרונומי אוסטרליה
קבוצת השמונה (אוניברסיטאות באוסטרליה)